|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

POVJERENSTVO ZA ZAKUP JAVNIH POVRŠINA

KLASA: 944-08/25-01/01

URBROJ: 2133/01-08-02/05-25-6

Karlovac, 14.03.2025. godine

Temeljem Odluke gradonačelnika Grada Karlovca KLASA: 944-08/25-01/01, URBROJ: 2133/01-08-02/05-25-5, od dana 14. ožujka 2025. godine, Povjerenstvo za zakup javnih površina (u daljnjem tekstu: Povjerenstvo) objavljuje

**N A T J E Č A J**

za davanje u podzakup zemljišta za postavljanje montažnog objekta - drvene kućice

na prostoru između željezničke pruge i Gradske tržnice

Daje se podzakup dio građevinskog zemljišta pod oznakom kč.br. 4190/4 k.o. Karlovac II u svrhu obavljanja gospodarske djelatnosti postavljanjem privremenog montažnog objekta – drvene kućice.

Zemljište se dodjeljuje prema lokaciji utvrđenoj Internim planom rasporeda kako slijedi:

|  |  |  |  |  |  |
| --- | --- | --- | --- | --- | --- |
| Red. br. | Broj  lokacije | Djelatnost/namjena | Površina lokacije u m² | Početna mjesečna podzakupnina u EUR | Trajanje zakupa |
| 1. | 20 | Ugostiteljska | 9 | 78,31+PDV | od 01.05.2025. do 31.12.2027. godine |

Izgled, oblik i vrsta privremenog montažnog objekta - drvene kućice propisan je Internim planom.

1. Natjecati se mogu pravne i fizičke osobe registrirane za obavljanje djelatnosti iz ovog natječaja.
2. Lokacija se daje u podzakup na razdoblje od 01.05.2025. do 31.12.2027. godine. Ukoliko prestane važiti Ugovor o zakupu sklopljen između Grada Karlovca kao zakupnika i HŽ- Hrvatskih željeznica d.o.o. kao zakupodavca, danom prestanka ugovora o zakupu prestaje i ugovorni odnos između podzakupnika i podzakupca. U slučaju da na zemljištu koje je predmet ovog natječaja započnu infrastrukturni radovi od strane HŽ- Hrvatskih željeznica d.o.o. i prije proteka vremena na koji je sklopljen ugovor, podzakupnik se obvezuje ukloniti montažni objekt, o svom trošku, u najkraćem primjerenom roku od dana primljene pisane obavijesti.
3. Ukoliko je na zemljištu koje je predmet ovog natječaja potrebno izvesti radove radi izgradnje, održavanja ili otklanjanja hitnih kvarova na vodovima i pripadajućim objektima elektroenergetske, elektroničke komunikacijske, toplovodne, plinovodne, naftovodne, vodovodne i odvodne infrastrukture, PODZAKUPNIK je dužan privremeno ukloniti OBJEKT sa zemljišta o svom trošku, u najkraćem primjerenom roku od dana primljene pisane obavijesti.
4. Za obavljanje predviđene djelatnosti na javnoj površini zakupnik je dužan pribaviti dozvole potrebne po posebnim propisima. U podzakupninu nije uračunat trošak priključka i potrošnje električne energije, vode, održavanje čistoće i ostalih komunalnih davanja koje zakupoprimac snosi o svom trošku.
5. Ponuditelj je dužan uplatiti jamčevinu za ozbiljnost ponude u iznosu tri početne podzakupnine, na žiro račun HR78 2400 0081 8179 0000 0, uz model 68, poziv na broj 5738-OIB ponuditelja.
6. Ponuda mora sadržavati:

* Osnovne podatke o ponuditelju (ime i prezime, adresa, OIB za fizičku osobu, odnosno naziv, sjedište, OIB za pravnu osobe, telefon, e-adresa te drugi kontakt podaci, naziv banke i broj računa ponuditelja za povrat jamčevine u slučaju njezinog neprihvaćanja);
* Oznaku objekta i mjesta za koje se daje ponuda,
* Ponuđeni iznos podzakupnine,
* Presliku izvatka iz odgovarajućeg registarskog upisnika (sudski, obrtni, i sl.), odnosno presliku osobne iskaznice,
* Potvrdu Porezne uprave o ispunjenim dospjelim novčanim obvezama po osnovi javnih davanja prema Gradu Karlovcu o kojima službenu evidenciju vodi Porezna uprava, ne stariju od 30 dana,
* Bjanko zadužnicu do iznosa godišnje ponuđene podzakupnine,
* dokaz o uplaćenoj jamčevini,
* izjavu ponuditelja, kojom se obvezuje da će u slučaju ako njegova ponuda bude prihvaćena, sklopiti ugovor o podzakupu na njegov trošak, da u cijelosti prihvaća uvjete natječaja, te da njegova ponuda ostaje na snazi 90 dana, računajući od dana otvaranja ponuda.

Ponude se dostavljaju u zatvorenim omotnicama na adresu: Grad Karlovac, Banjavčićeva 9, 47000 Karlovac, Povjerenstvo za zakup javnih površina s naznakom: „Ponuda na javni natječaj za podzakup lokacija uz željezničku prugu – NE OTVARATI“.

Ponude trebaju biti zaprimljene u pisarnici Grada Karlovca do 11.04.2025. godine, u 12,00 sati, bez obzira na način dostave.

1. Uz ispunjenje ostalih uvjeta iz natječaja, najpovoljniji je ponuditelj koji ponudi najveći iznos podzakupnine.Ukoliko pristignu dvije identične potpune ponude, s istim iznosom ponuđene podzakupnine, ponuditelji će biti pozvani da u roku tri dana po primitku obavijesti u zatvorenoj omotnici dostave nadopunu ponude, kako bi se donijela odluka o najpovoljnijem ponuditelju.
2. Odluku o odabiru najpovoljnijeg ponuditelja donosi gradonačelnik na prijedlog nadležnog Povjerenstva, a ista se dostavlja svim sudionicima natječaja u roku osam dana od dana otvaranja ponuda.Ako najpovoljniji ponuditelj odustane od ponude nakon otvaranja ponuda ili ako odabrani ponuditelj ne sklopi ugovor o podzakupu u roku osam dana od dana primitka prijedloga ugovora, gubi pravo na povrat jamčevine, a ugovor će se sklopiti sa sljedećim najpovoljnijim ponuditeljem ili će se raspisati novi natječaj za istu lokaciju.
3. Neće se razmatrati: nepravodobne ponude, nepotpune ponude, ponude onih ponuditelja koji ne ispunjavaju uvjete natječaja, ponude onih ponuditelja čiji je vlasnik, suvlasnik ili direktor povezana osoba s fizičkom ili pravnom osobom koja ima nepodmirene obveze s bilo koje osnove, uključujući i obveze preostale nakon okončanja stečajnog ili likvidacijskog postupka poslovnog subjekta (pravne osobe/obrta), kojima je podnositelj zahtjeva bio osnivač, vlasnik ili većinski suvlasnik ili im je dug otpisan zbog stečaja ili likvidacije povezane osobe prema Gradu Karlovcu i trgovačkim društvima u kojima Grad Karlovac ima više od 50 % vlasništva i ustanovama kojih je Grad osnivač.
4. Zakupljenu javnu površinu podzakupnik nema pravo davati u podzakup. Podzakupnik je dužan da o svom trošku postaviti privremeni objekt, izraditi potrebne priključke, ishoditi suglasnosti i dozvole za postavljanje privremenog objekta i obavljanje djelatnosti sukladno važećim propisima, uredno održavati lokaciju i pridržavati se propisanog radnog vremena.
5. Grad Karlovac i odabrani ponuditelj će međusobna prava i obveze urediti ugovorom o podzakupu koji se potvrđuje kod javnog bilježnika i ima snagu ovršnog javnobilježničkog akta. Troškove potvrde snosi zakupoprimac.
6. Ponuditelju čija je ponuda izabrana kao najpovoljnija uplaćena jamčevina se uračunava u beskamatni polog za plaćanje zakupnine i drugih troškova do prestanka ugovora o podzakupu bez prava na kamate, a ostalim se natjecateljima uplaćena jamčevina vraća u roku od 8 dana od izbora najpovoljnijeg ponuditelja, bez prava na kamate.
7. Prije zaključivanja ugovora o podzakupu podzakupnik je dužan na ime osiguranja plaćanja dostaviti bjanko zadužnicu potvrđenu kod javnog bilježnika na iznos koji pokriva razliku između pune ugovorene podzakupnine za cijelo razdoblje i uplaćene jamčevine.
8. Povjerenstvo ima pravo, bez obrazloženja, poništiti natječaj odnosno ne prihvatiti niti jednu ponudu, bez odgovornosti Grada Karlovca za eventualnu štetu. U tom slučaju uplaćeni iznos jamčevine odnosno ponuđena podzakupnina bit će vraćena ponuditelju, bez prava na kamate.
9. Na ovaj natječaj primjenjuju se, pored zakona i drugih propisa, i opći akti Grada Karlovca.
10. Dodatne obavijesti o natječaju mogu se dobiti mogu se dobiti u Upravnom odjelu za imovinsko pravne poslove i upravljanje imovinom, Banjavčićeva 9 ili na telefon 628-146.

Povjerenstvo za zakup javnih površina